**OBEC LADCE, Hviezdoslavova č. 599, 018 63 LADCE**

**VÝZVA NA PREDLOŽENIE CENOVEJ PONUKY**

na zákazku s nízkou hodnotou podľa § 5 ods. 4 a § 117 zákona 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov

**Verejný obstarávateľ:**

Názov: Obec Ladce

Adresa: Hviezdoslavova 599, 018 63 Ladce

Kontaktná osoba: Ing. Jaroslav Koyš, starosta obce, telefón 0902 167 570

 Bc. Slávka Suranová, referentka, telefón 042 3214 205

E-mail: s.suranova＠ladce.sk

**Predmet zákazky:**  **Dodanie a osadenie fitnes prvkov**

**Podrobný popis predmetu zákazky:** Predmetom zákazky je dodanie, montáž a osadenie do betónového základu 6 ks exteriérového fitnes náradia:

* 4 ks pre fitnes zónu pri detskom ihrisku na Záhradnej ulici v Ladcoch – výmera plochy pre plánované fitnes prvky 17 x 5 m;
* 2 ks na multifunkčné ihrisko v Tunežiciach - výmera plochy pre plánované fitnes prvky 17 x 5 m.

Požiadavky na fitnes prvky:

* Rozmanitosť ponúknutých prvkov – cvičiaci stroj na posilňovanie hornej časti tela – ramená, hrudník (veslovanie, vzpieranie, preťahovanie, zdvíhanie); cvičiaci stroj na posilňovanie dolnej časti tela – nohy (steper, lyžovanie); cvičiaci stroj na posilňovanie bokov (točňa, surf); cvičiaci stroj na posilňovanie chrbta; kombinácia cvičiacich strojov 2v1;
* Cvičiace prvky musia byť certifikované;
* Konštrukcie fitnes prvkov budú vyrobené z ocele alebo nerezovej ocele, chránené pred poveternostnými vplyvmi práškovou farbou (kombinácia žltej a červenej), zakončené ochrannými krytkami, obsahujúce bezúdržbové ložiská, určené pre hmotnosť cvičiaceho do 150 kg;
* Na každom stroji musí byť štítok s návodom na cvičenie;
* Pri návrhoch dodržať minimálnu bezpečnostnú zónu okolo každého cvičiaceho prvku.

**Zdroj financovania:** Vlastné zdroje z rozpočtu obce vyčlenené na tento účel.

**Spôsob určenia ceny:** Cena musí byť stanovená v zmysle zákona NR SR č. 87/1996 Z.z. o cenách v znení neskorších predpisov a vyhlášky MF SR č. 87/1996 Z.z., ktorou sa vykonáva zákon NR SR č. 87/1996 Z.z. o cenách v znení neskorších predpisov.

Uchádzač je povinný do celkovej ceny zahrnúť všetky náklady súvisiace s dodaním tovaru a uskutočnením súvisiacich prác.

Ak je uchádzač platiteľom DPH, navrhovanú cenu uvedie v zložení: navrhované ceny jednotlivých položiek v eurách bez DPH, hodnota DPH v eurách a navrhovaná cena za celú zákazku v eurách s DPH.

Ak uchádzač nie je platiteľom DPH, uvedie túto skutočnosť v ponuke „nie som platiteľ DPH“.

Verejný obstarávateľ si vyhradzuje právo požadovať od uchádzačov v rámci vyhodnocovania ponúk predloženie detailného rozboru neobvyklej nízkej ceny položiek v ponúknutom rozpočte.

**Lehota a spôsob predloženia cenovej ponuky:** 20.06.2019 do 15.00 hod., a to zaslaním na hore uvedený e-mail alebo poštou, kuriérom príp. odovzdaním osobne do podateľne obecného úradu Ladce v obálke označenej heslom výzvy „Cenová ponuka - Dodanie a osadenie fitnes prvkov – neotvárať“.

**Obsah predloženej ponuky:** Záujemca predkladá verejnému obstarávateľovi dokumenty v listinnej podobe v štátnom jazyku. Záujemca môže predložiť aj viacero variantných návrhov. Obsah ponuky tvorí:

* Návrhy fitnes prvkov na plánovanú plochu 17 x 5 m s dodržaním hore uvedených požiadaviek (je potrebné zaslať aj dizajn jednotlivých navrhovaných prvkov);
* Ceny za jednotlivé prvky a montážne práce (vrátane dovozu a iných špecifikovaných nákladov);
* Kópiu dokladu o oprávnení dodávať tovar alebo službu na daný predmet zákazky podľa § 32 ods. 1 písm. e) zákona č. 343/2015 o verejnom obstarávaní a o zmene a doplnení niektorých zákonov, napr. výpis z obchodného registra alebo živnostenského registra, zápis v zozname hospodárskych subjektov, a to v prípade, ak tento nie je verejne dostupný.

**Kritérium na vyhodnotenie cenových ponúk:**

Predmetom hodnotenia bude ekonomicky najvýhodnejšia cena za najlepší dizajn, ktorý bude vybraný verejným obstarávateľom.

Informáciu o výsledku vyhodnotenia cenových ponúk zašle verejný obstarávateľ e-mailom všetkým uchádzačom, v prípade neúspešnej ponuky nevzniká žiadny nárok na úhradu nákladov, ktoré vznikli s prípravou a doručením ponuky.

**Podmienky otvárania ponúk:** Verejný obstarávateľ neumožňuje uchádzačom účasť na vyhodnocovaní ponúk. Vyhodnotenie sa uskutoční dňa 21.06.2019.

**Navrhnutý spôsob zadania zákazky:** Objednávka

**Termín zadania zákazky:** júl 2019

**Termín uskutočnenia zákazky:** október 2019

**Zrušenie verejného obstarávania:** Verejný obstarávateľ zruší verejné obstarávanie ak nedostal ani jednu ponuku; ak ani jeden z uchádzačov nesplnil podmienky účasti vo verejnom obstarávaní; ak ani jedna z ponúk nezodpovedá požiadavkám určených verejným obstarávateľom.

**Doplňujúce údaje:** Obhliadka miesta realizácie zákazky sa nepožaduje.

V Ladcoch dňa 07.06.2019 ..........................................................................

 Ing. Jaroslav Koyš, starosta obce